AlexejDobrolubov/national_council_slovak_2010 huggingface dataset:
26. schôdza NR SR - 8.deň - B. popoludní
Dátum: 2018-02-13
Poslanec: Grausová, Natália (ĽS Naše Slovensko)
Druh vystúpenia: Vystúpenie v rozprave

96. Vážený pán predsedajúci, kolegyne, kolegovia, pani Verešová, viete veľmi pekne hovoriť, viete tak, máte taký príjemný taký hlások, viete tak presvedčivo, ako aj viaceré panie poslankyne z vášho klubu, človek by až sa rozplakal od dojatia, ako vy veľmi chcete pomáhať ľuďom, ako vy ste tí najlepší, vy ste v podstate anjeli chodiaci po zemi. Vy ste tí naozaj autentickí kresťania, ako to včera, v nedeľu pán Vašečka deklaroval, že prečo sa uchádza o post predsedu KDH, bývalý váš poslanec. Ja, mňa by zaujímalo, kedy ste vy prišli na tento nápad, že čo sa s vami odrazu stalo, že chcete dopriať ľuďom v Slovenskej republike voľnú nedeľu? Dovoľte, musím vám pripomenúť jednu skutočnosť a to, že dňa 6. apríla 2017 Ľudová strana Naše Slovensko priniesla, respektíve predniesla návrh o voľnej nedeli, návrh zákona presne taký istý, dokonca lepší ako váš, veľmi dobre odôvodnený. Dokonca sme v ten deň doručili, doplnili sme tento návrh zákona o petíciu občanov. Táto petícia, túto petíciu podpísalo 83 274 občanov, z toho právoplatných podpisov, teda platných podpisov bolo 77 412. A vy vtedy ste tento náš návrh nepodporili. Jedinou výnimkou bol pán poslanec Lukáč, pretože som spomenula, pretože za túto, za nedeľu bojovala aj Koinonia Ján Krstiteľ, ktorej je pán poslanec členom. To znamená, že nemohol to možno nepodporiť. Možno naozaj prehovorilo jeho svedomie, možno členstvo v Koinonii Ján Krstiteľ. Nemôžem, nemám právo toto súdiť. Takže ja sa vás pýtam: Pred rokom v apríli, 6. apríla, prečo ste vtedy nedopriali tým našim občanom tú voľnú nedeľu? Prečo ste im vtedy nedopriali, aby mohli tráviť čas so svojimi rodinami? Prečo ste im vtedy upreli to právo na oddych, aj keď na Slovensku, sami hovoríte, že je najviac v nedeľu pracujúcich ľudí. Prečo ste im vtedy nedopriali to približovanie sa k Európe? Ja tomu nerozumiem. Znova opakujem, tak ako v tom predchádzajúcom návrhu zákona, ktorý vy ste jednoducho nepodporili, že ako vám možno veriť? Vy môžete plakať pred ľuďmi, rozprávajte, ale hovoríte, sú to len slová, slová, slová. Môžem vám ja veriť? Čo je to za dôveryhodnosť? Čo ste to za ľudia? Čo ste to za kresťania? Ja tomu naozaj nerozumiem. Nerozumiem vašej morálke, nerozumiem vášmu svedomiu, nerozumiem vášmu kresťanstvu.
26. schôdza NR SR - 8.deň - A. dopoludnia
Dátum: 2018-02-13
Poslanec: Grausová, Natália (ĽS Naše Slovensko)
Druh vystúpenia: Vystúpenie s faktickou poznámkou

52. Pán kolega Mazurek, veľmi dobre si to povedal, veľmi výstižne. Ja by som ešte rada dodala jednu vec. Väčšina poslancov z OĽANO sa tvári, respektíve hovorí o sebe, že sú kresťania, dokonca včera, alebo neviem, nedávno váš bývalý poslanec Vašečka sa vyjadril, o koľko je on autentickejší kresťan ako mnohí z KDH, do ktorého vstupuje, oproti Hlinovi je autentickejší kresťan. A vy všetci sa tu hráte na kresťanov, respektíve deklarujete, že ste kresťania. Keď som navrhla modlitbu Otčenáš, ani raz ste to nepodporili, respektíve možno niekto, myslím, že jedna pani poslankyňa z vás. Čiže vlastne všetko to je faloš, vy, ja neviem, akí ste vy kresťania, v prvom rade ste veľmi, veľmi dobrí farizeji a klamete. Ďakujem.
26. schôdza NR SR - 8.deň - A. dopoludnia
Dátum: 2018-02-13
Poslanec: Grausová, Natália (ĽS Naše Slovensko)
Druh vystúpenia: Vystúpenie

48. Vážený pán predsedajúci, kolegyne, kolegovia, my sme pred rokom, vo februári 2017, Ľudová strana Naše Slovensko predložila návrh zákona, ktorý je takmer totožný s týmto návrhom, ktorý sa teraz prejednáva. Náš návrh zákona navrhol určovanie výšky daňového bonusu v závislosti od priemernej mzdy, preto by s rastúcou priemernou mzdou rástol aj daňový bonus, a to automaticky, bez potreby každoročnej novelizácie tohoto zákona. Váš návrh zákona stanovuje pevné sumy daňového bonusu, čo je síce pozitívne, ale náš návrh bol lepší. My napriek tomu váš, tento váš návrh zákona podporíme. My tento návrh zákona podporíme aj napriek tomu, že ste pri hlasovaní 8. februára 2017 okrem dvoch poslancov z vášho klubu, za hlasoval pán poslanec Matovič a pán poslanec Krajčí, a ostatní, celý klub OĽANO jednoducho náš návrh nepodporil a zbabelo sa stiahli. Jednoducho ani nehlasovali, respektíve, no, nehlasovali. Čiže my aj napriek tomuto podporíme váš návrh. A ja len nerozumiem jednému, prečo ste tak konali, prečo ste náš návrh zákona nepodporili, pretože potom všetky tie vaše prúdy slov, tie obrovské reči o tom, ako chcete pomáhať rodinám, ako chcete pomáhať občanom Slovenska, ony potom všetky tieto vaše slová vyznievajú ako frázy a zaznieva z nich faloš, neúprimnosť a klamstvo. Ďakujem.
26. schôdza NR SR - 8.deň - A. dopoludnia
Dátum: 2018-02-13
Poslanec: Grausová, Natália (ĽS Naše Slovensko)
Druh vystúpenia: Vystúpenie s faktickou poznámkou

16. Ja by som chcela povedať, pán poslanec Dostál, absolútne chybný je ten váš argument spochybňovať reciprocitu. Ďalej chcela by som povedať, že teda spomenuli ste tu Havla, že takú mravne, morálne pochybnú persónu, ako je Václav Havel, je veľmi pochybné, veľmi divné citovať a dávať za vzor. Protirečíte si, keď hovoríte na jednej strane, že deti treba určiť, aby rozumeli českému jazyku, a na druhej strane hovoríte jedným dychom, veď češtine rozumejú. A nikto vám nebráni ani nikomu učiť svoje deti česky. Kupovať aj cédečká, české dévedéčká a tak ďalej. Nikto vám nebráni rozprávať sa doma po česky, keď chcete, ale, bohužiaľ, je veľmi, v človeku vzbudzuje veľkú nedôveru práve to, že tento návrh zákona podávajú zahraniční agenti. Ľudia, ktorí sú, ktorí boli proti vzniku, ktorí nenávidia Slovenskú republiku a všetko slovenské, ktorí boli proti, bojovali proti vzniku samostatnej Slovenskej republiky a ktorí chodili nariekať každý rok pred pylón s českým kocúrom na vrchole. Takže práve toto je, toto je moja obava, že práve takíto ľudia podávajú tento návrh zákona. Keby to boli ľudia, ktorí nebojovali proti Slovenskej republike a tak ďalej, tak že je to celkom iné. Je dôležité aj to, kto to podáva.
26. schôdza NR SR - 8.deň - A. dopoludnia
Dátum: 2018-02-13
Poslanec: Grausová, Natália (ĽS Naše Slovensko)
Druh vystúpenia: Vystúpenie s faktickou poznámkou

8. Ďakujem za slovo. Pani poslankyňa, spomínali ste, že u nás je, sú horšie znalosti cudzích jazykov ako napríklad v Škandinávii. Ale ja si nemyslím, že je to preto, kvôli tomuto zákonu, že kvôli tejto češtine, pretože tá, ten problém so znalosťou cudzích jazykov bol dávno predtým, vždy. U nás to bolo problematickejšie ako v týchto krajinách, aj keď sme češtinu počúvali každý deň. Takže ja si myslím, že od tej češtiny naozaj nezáleží znalosť cudzích jazykov na Slovensku. Vďaka.
27. schôdza NR SR - 1.deň - A. dopoludnia
Dátum: 2018-02-09
Poslanec: Grausová, Natália (ĽS Naše Slovensko)
Druh vystúpenia: Vystúpenie s faktickou poznámkou

34. Ďakujem. Ja si myslím, že pán Danko zbabelo ušiel. (Smiech v sále.) A chcem povedať, napriek tomu, čo ste práve pán Bugár povedali, a prihovorím sa mu takto: Pán Danko, vy ste vyprázdnili Slovenskú národnú stranu od všetkého slovenského a od všetkého národného. Vy, ktorý ste podriadený a vodený ako bábka na špagáte od cudzích mocností, cudzím vlád, práve vy, ste to práve vy, ktorý sa krčíte pred cudzími ambasádami, pred predstaviteľmi cudzích vlád, práve vy chcete učiť Slovákov, aby sa prestali krčiť? Čomu ich chcete učiť? Tiež tomuto krčeniu? Myslím si, že vy nie ste dobrý predseda parlamentu, vy ste len obyčajný zabávač a tomuto parlamentu robíte hanbu. Ďakujem.
26. schôdza NR SR - 7.deň - B. popoludní
Dátum: 2018-02-08
Poslanec: Grausová, Natália (ĽS Naše Slovensko)
Druh vystúpenia: Vystúpenie v rozprave

172. Pani predsedajúca, kolegyne, kolegovia, vec, celá táto vec, o ktorej tu teraz rokujeme, má podľa mňa dva rozmery. Po prvé. Kto a v akej situácii predkladá tento návrh novely? Jednak sú to zahraniční agenti a sú to ľudia, ktorí sa za 25 rokov nedokázali ani a nevysporiadali s existenciou samostatnej Slovenskej republiky, pre ktorých neexistuje Slovenská republika, ale iba „táto krajina“, ba ktorým sa robí nevoľno už pri pohľade na slovenský dvojkríž, zato im ale nerobí problém využívať miesto v parlamente a v rôznych organizáciách a byť veľmi dobre platení nielen zo slovenského parla..., Slovenskej republiky, ale aj zo zahraničných veľvyslanectiev. To je jeden pohľad. K samotnému návrhu. Podstatou tejto novely je zmenšiť priestor pre používanie slovenského jazyka vo verejnoprávnych médiách. Úmysel zákonodarcu o povinnosti štátnej televízie dabovať rozprávky pre deti do 12 rokov má svoje racionálne jadro. Veď predsa vzťah k jazyku, k rodine, k vlasti sa u dieťaťa formuluje už v útlom veku. Dnes sme svedkami hrozivo upadajúcej úrovne slovenčiny v médiách i vo verejnom priestore. Nazdávame sa azda, že úroveň a kvalita používania slovenčiny by sa zvýšila tým, ak by sme deti nútili počúvať či sledovať rozprávky v cudzom, i keď veľmi príbuznom jazyku? Ďalšia vec, položme si aj opačnú otázku. Vysielajú v českej verejnoprávnej televízii rozprávky v slovenčine? Je pre Čechov slovenčina všeobecne zrozumiteľný jazyk, ako to tvrdia tvorcovia novely, že čeština je všeobecne zrozumiteľným jazykom pre slovenské deti. Veľmi pochybujem o tom. Som presvedčená, že zákon o štátnom jazyku má aj dnes svoje oprávnenie, ba dokonca ešte väčšie, ako v minulosti. Svoj jazyk si chránia aj iné, väčšie národy a Slováci majú na jeho pestovanie a ochranu rezignovať? Bolo veľkou chybou, ktorú by bolo treba napraviť, že za Radičovej vlády boli zo zákona o štátnom jazyku vypustené pokuty za jeho dodržiavanie. Ako chceme, aby nejaký zákon platil, ak je jeho uplatňovanie bez sankcií, teda záleží na ľubovôli? A napokon tvorcovia tohto návrhu si asi nevšimli, že Československo už zaniklo. Alebo je ich snahou udržať túto mŕtvolu, túto múmiu, vyvolávať zo záhrobia ducha Československa a jeho čechoslovakizačných snáh o vytvorenie jednotného národa a jednotného jazyka československého? Zamyslime sa nad tým.
26. schôdza NR SR - 6.deň - B. popoludní
Dátum: 2018-02-07
Poslanec: Grausová, Natália (ĽS Naše Slovensko)
Druh vystúpenia: Vystúpenie s faktickou poznámkou

151. Ďakujem za slovo. Súdruh Dostál, súdruh zahraničný agent Dostál, ja sa veľmi čudujem, že vy, ktorý dokonca ste si dali, vymysleli aj rómsku národnosť, že vy nedoprajete tomu množstvu Rómov, ktorých je obrovské množstvo na východnom Slovensku, že vy im nedoprajete, aby im vláda sa postarala nejakým spôsobom o prácu a aby mohli žiť na vyššej úrovni, ako sú. Ale na jednej strane sa ich zastávate, na druhej strane im nedoprajete prácu. Ale niet sa čo diviť, pretože klamstvo a lož z vašich úst, zahraničný agent Dostál, nie je žiadnou novinkou. Vďaka za slovo.
26. schôdza NR SR - 6.deň - B. popoludní
Dátum: 2018-02-07
Poslanec: Grausová, Natália (ĽS Naše Slovensko)
Druh vystúpenia: Vystúpenie s faktickou poznámkou

96. Ďakujem za slovo. Pani poslankyňa Gaborčáková, ja by som chcela iba trochu doplniť ani tak nie reagovať na vašu rozpravu, ale doplniť to a povedať, že považujem od vládnej koalície za vrchol drzosti a arogancie a za jedno nehanebné klamstvo a nehanebnú lož hovoriť o znižovaní nezamestnanosti, pretože to znižovanie nezamestnanosti na Slovensku sa deje len preto, že máme reálne okolo 300-tisíc ľudí, a to tých najschopnejších, že ich máme v zahraničí. Tak, prosím vás, prestaňte už takto hnusne, nehanebne klamať. Vďaka.
26. schôdza NR SR - 6.deň - B. popoludní
Dátum: 2018-02-07
Poslanec: Grausová, Natália (ĽS Naše Slovensko)
Druh vystúpenia: Vystúpenie s faktickou poznámkou

32. Drahý pán poslanec Petrák, vy sa nenavážajte do nášho kolegu Mariana Kotlebu, bývalého župana Banskobystrického kraja, vy sa radšej pozrite na to indivíduum impotentné, ktoré ste silou-mocou, bohvie akými manipuláciami spoločne s inými stranami, ktoré ste tam pretlačili a ktoré povie, že keď dvaja robia to isté, nie je to to isté. Je rozdiel, keď si niekto dá niekoho, svojho príbuzného na vrátnicu, a je veľký rozdiel, keď si niekto dá svojho syna za poradcu župana. A aj, ešte niečo, chodí sa vám radiť na všetky možné, teda najmä americkú ambasádu, necháva sa potľapkávať aj od, zrejme aj vášho veľkého priateľa Kisku. Pretože keď som navrhla, aby sme Kiskovi dali aspoň nejakú, aspoň morálne pokarhanie za to, aké kreatúry vyznamenal pri 25. výročí vzniku Slovenskej republiky, vy ste nezahlasovali za to. Čiže zrejme vy s ním súhlasíte, zrejme Kiska je aj váš dobrý kamarát, nielen Lunterov.
26. schôdza NR SR - 5.deň - B. popoludní
Dátum: 2018-02-06
Poslanec: Grausová, Natália (ĽS Naše Slovensko)
Druh vystúpenia: Vystúpenie s faktickou poznámkou

130. Ďakujem. Pán poslanec Budaj, dôvera v parlament a v parlamentarizmus môže vzniknúť až vtedy, keď tento parlament začne konečne robiť niečo pre Slovenskú republiku a pre dobro jej občanov. Spomínali ste, že za bývalého totalitného, teda socialistického Československa bolo tak, že poslanci boli iba figúrkami. Áno. Ale ja sa pýtam, a nie je aj teraz väčšina poslancov figúrkami, ktorí hlasujú tak ako im prikáže ich strana alebo ich predseda? A nie sú strany pod vplyvom oligarchov? Ďakujem.
26. schôdza NR SR - 5.deň - B. popoludní
Dátum: 2018-02-06
Poslanec: Grausová, Natália (ĽS Naše Slovensko)
Druh vystúpenia: Vystúpenie s faktickou poznámkou

124. Pán Farkašovský, je mi veľmi ľúto, prečítali ste tu a porovnávali ste platy poslancov v Slovenskej republike s platmi poslancov v niektorých vyspelých západných štátoch. Veľká škoda a je mi veľmi ľúto, že ste neporovnali aj platy robotníkov, učiteľov, zdravotných sestier, opatrovateliek, poľnohospodárov, kuchárok v škôlkach a ja neviem koho a najmä dôchodcov, že ste neporovnávali aj dôchodky ľudí v Slovenskej republike a v takom Švajčiarsku alebo Luxembursku, alebo Holandsku, alebo Nemecku, alebo ja už neviem kde. Pretože pokiaľ vy, my môžme naše platy porovnávať s cudzinou len vtedy, s vyspelými štátmi, keď budú porovnateľné dôchodky s vyspelými štátmi, keď budú porovnateľné dotácie pre poľnohospodárov, dotácie pre našich drobných súkromných podnikateľov slovenských a tak ďalej. Čiže toto sa mi zdá veľmi falošné. Prosím vás, neoperujte tu porovnávaním platov so zahraničím. A okrem toho sú tu takí poslanci, ktorí si nezaslúžia fakt ani to euro. Ďakujem.
26. schôdza NR SR - 4.deň - A. dopoludnia
Dátum: 2018-02-02
Poslanec: Grausová, Natália (ĽS Naše Slovensko)
Druh vystúpenia: Vystúpenie s faktickou poznámkou

30. Ďakujem za slovo. Chcem povedať, vieme všetci, aká je v Slovenskej republike vymožiteľnosť práva. Mne sa zdá veľmi nespravodlivé, budem hovoriť o žene, viem, že aj muži ostávajú sami s dieťaťom, že, respektíve takto, rodič, ktorému ostane, ktorý sa musí starať o dieťa a potom ešte naháňať neplatiča bohviekadiaľ po svete a po republike, je to strašne ťažké. A vieme, že častokrát sa ho ani nenájde, ani nevymôže, a preto ja sa prikláňam k tomu, že naozaj štát by mal vymáhať, naozaj má lepšie podmienky na to, aby neplatiča naháňal, aby od neplatiča vymáhal to výživné a aby neplatiča potrestal. Okrem toho sa mi zdá, či som to dobre pochopila, ale je absurdné, aby k trestu bol povinný, teda vyžadovaný súhlas trestaného. Neviem, to je, kde sme? V Absurdistane, v Kocúrkove alebo kde? Ďakujem.
26. schôdza NR SR - 4.deň - A. dopoludnia
Dátum: 2018-02-02
Poslanec: Grausová, Natália (ĽS Naše Slovensko)
Druh vystúpenia: Vystúpenie v rozprave

16. Ďakujem pekne. Vážený pán predsedajúci, vážený pán minister, kolegyne, kolegovia, ja len krátko. Ja by som, nie je mi jasné, teda chcela by som prečítať, cieľom návrhu, resp. návrhom zákona sa navrhuje vytvorenie nového druhu multifunkčného zariadenia v zriaďovateľskej pôsobnosti Ústredia práce, sociálnych vecí a rodiny z dnešných detských domov, krízových stredísk a resocializačných stredísk na centrá pre deti, ich rodiny a plnoleté fyzické osoby. Ja by som tu chcela poprosiť pána ministra, aby mi to vysvetlil, že teda či to bude, teda či to bude jedno centrum, ktoré bude spravovať všetky tieto veci, alebo či všetky tieto dotknuté osoby budú pod jednou strechou. Pretože ja si neviem predstaviť nejaké krízové centrum, neviem si predstaviť niečo, kde sú deti a zároveň aj dospelé osoby. Tak toto by som chcela tak jasnejšie objasniť. Ďakujem.
26. schôdza NR SR - 3.deň - B. popoludní
Dátum: 2018-02-01
Poslanec: Grausová, Natália (ĽS Naše Slovensko)
Druh vystúpenia: Vystúpenie v rozprave

74. Vážený pán predsedajúci, vážený pán navrhovateľ, kolegyne, kolegovia, moja, môj príspevok do rozpravy vlastne je len otázkou, je to technická otázka, že máme tu jedného z kandidátov, ktorý sa volá pán magister Milan Blaha, a keďže tu máme pána poslanca Ľuboša Blahu a pani poslankyňu Blahovú, tak ja chcem vedieť, či nie je náhodou v nejakom príbuzenstve s jednou z týchto osôb. Ďakujem.
11. schôdza NR SR - 11.deň - B. popoludní
Dátum: 2016-12-08
Poslanec: Grendel, Gábor (OĽANO)
Druh vystúpenia: Vystúpenie s faktickou poznámkou

152. Ďakujem. Len pre úplnosť by som chcel doplniť, že premiér Fico je zastihnuteľný vtedy, keď mu to vyhovuje, a polícia ho dokáže vypátrať vtedy, keď to premiérovi Ficovi vyhovuje. Ide konkrétne o prípad, kedy je trestne stíhaný Igor Matovič za ohováranie predsedu vlády, kde je premiér Fico oznamovateľom. Vtedy ho vedia zastihnúť zázračne na Úrade vlády, dokonca aj ako preberateľa zásielok pani Ficovej. Naozaj zaujímavá rovnosť pred zákonom.
11. schôdza NR SR - 9.deň - B. popoludní
Dátum: 2016-12-06
Poslanec: Grendel, Gábor (OĽANO)
Druh vystúpenia: Vystúpenie v rozprave

12. Ďakujem pekne za slovo. Každý z nás môže mať svoj citát. Odporcovia zrušenia amnestií môžu citovať Machiavelliho, ja budem citovať Henryka Sienkiewicza, poľského nositeľa Nobelovej ceny za literatúru, ktorý povedal: "Kto nepozná svoju minulosť, je odsúdený si ju zopakovať." Tento jeho citát udrie každému do očí, kto vkročí do budovy archívu bezpečnostných zložiek v Českej republike v Prahe. Ide o inštitúciu, ktorá je, dalo by sa povedať, porovnateľná archívu nášho Ústavu pamäti národa. Takže kto nepozná svoju minulosť, je odsúdený si ju zopakovať. Pozná Slovenská republika svoju minulosť v kauze únosu Michala Kováča mladšieho? Je dnes dostatočne preukázané, že syna slovenského prezidenta zavliekli násilím do cudziny naše štátne orgány? Naše štátne orgány? Nie. Chýba k tomu trestnoprávna bodka, spravodlivá bodka. Vyšetrovanie bolo ukončené, obžaloba bola podaná, chýba však rozsudok kvôli Mečiarovým amnestiám. Z vyšetrovania vyplýva, že únos zorganizovala slovenská tajná služba, že jej riaditeľ telefonicky podával informácie o priebehu akcie privatizérovi blízkemu vtedajšiemu premiérovi Mečiarovi. A dokonca na úrade vlády sa v ten deň na dvadsať až tridsať minút osobne stretol s Vladimírom Mečiarom medzi štyrmi očami. A čo na toto všetko hovorí Vladimír Mečiar? Všeličo. Najmä, že s tým nemá nič spoločné, že to bolo všetko inak, že vie poskytnúť riaditeľovi SIS alibi, že on osobne má záujem na vyšetrení únosu a tak ďalej a tak ďalej. No výborne, tak poďme zrušiť tie amnestie. Je to dokonca ešte aj v záujme Vladimíra Mečiara a všetkých, ktorých slovenská verejnosť roky asi neprávom obviňuje, že zorganizovali akt štátneho teroru. Pomôžme tomu Mečiarovi, Lexovi a ostatným sa očistiť. Dámy a páni, tí, ktorí odmietate hlasovať za zrušenie amnestií, vravíte, že to právne nie je možné. Tak to je zaujímavé. Inokedy, keď sa to hodí, vravíte, že my tu nie sme sudcovia, že my tu nie sme vyšetrovatelia. Tak prečo to teraz neplatí? Veď ak nie je možné zrušiť amnestie, nechajme to najprv na prezidenta Kisku, či tento návrh podpíše. Alebo to nechajme na súdy, aby povedali, či bolo alebo nebolo možné amnestie zrušiť. A viete, čo si myslím ja? Že tie Mečiarove amnestie sa zrušiť dajú. V opačnom prípade by nikto nehľadal výhovorky, prečo tie amnestie tu v Národnej rade nezrušiť. A na záver sa už len krátko vrátim k tomu, čo som povedal na úvod. Kto nepozná svoju minulosť, je odsúdený si ju zopakovať. Obávam sa, že kým nepotrestáme najhrubšie zneužitie štátnych orgánov v našich novodobých dejinách, budeme odsúdení si našu minulosť zopakovať. Kým budú platiť Mečiarove amnestie, každá jedna garnitúra v tomto štáte bude môcť veselo zneužívať svoju moc s vedomím, že sa jej aj tak nikdy nič nestane. Ďakujem pekne. (Potlesk.)
11. schôdza NR SR - 9.deň - A. dopoludnia
Dátum: 2016-12-06
Poslanec: Grendel, Gábor (OĽANO)
Druh vystúpenia: Vystúpenie s faktickou poznámkou

45. Ďakujem za slovo. Pani ministerka, spomínali ste, že najvyšší počet hlasov za zrušenie bolo 78 a že treba 90. Ale nie v prvom čítaní. V prvom čítaní stačí obyčajná väčšina. Tak schváľme to aspoň v prvom čítaní, poďme do výborov, urobme odbornú diskusiu, tak ako pri každom inom zákone vládna koalícia hovorí, že tam je predsa priestor na odbornú diskusiu. Na to netreba 90 hlasov. Poďme na to.
11. schôdza NR SR - 9.deň - A. dopoludnia
Dátum: 2016-12-06
Poslanec: Grendel, Gábor (OĽANO)
Druh vystúpenia: Vystúpenie s faktickou poznámkou

23. Ďakujem za slovo. Ako hovorí Milan Lasica, humor je náročnejšia cesta k pravde. Ja sa vždy snažím svoje vystúpenia, či už faktické alebo v rozprave, ladiť tak trochu s humorom, ale toto je téma, pri ktorej mi to jednoducho nejde. Myslím si, že tento návrh deklarácie je prejavom pokrytectva zo strany vlády a je mi veľmi smutno z toho, že pán prezident Kováč musel zomrieť, aby vláda vôbec prišla s vyhlásením, že odsudzuje únos prezidentovho syna. Tento parlament v máji, keď bolo 20. výročie únosu Michala Kováča ml., mal šancu tieto amnestie vyhlásením Národnej rady odsúdiť. Mali sme tu rozpravu k návrhu pána Budaja na zrušenie amnestií a v tejto rozprave bol predložený návrh textu, ktorý teraz odcitujem: "Národná rada Slovenskej republiky vyjadruje poľutovanie nad zneužitím štátnych orgánov Slovenskej republiky voči svojmu občanovi a ospravedlňuje sa Michalovi Kováčovi ml. a jeho rodine za traumu spôsobenú udalosťami zo dňa 31. augusta 1995. Toto symbolické morálne gesto vyjadruje Národná rada Slovenskej republiky každému, ktorého práva boli vtedajšou štátnou mocou porušené a ani po dvadsiatich rokoch sa nedočkali spravodlivého zadosťučinenia." Vládna koalícia v máji tohto roka toto vyhlásenie takmer jednohlasne zmietla zo stola. Hlasovali zaňho iba, ak si dobre pamätám, traja poslanci, pán Procházka a ešte ďalší dvaja. Ináč toto vyhlásenie nikto nepodporil. Čo sa odvtedy zmenilo? Zmenilo sa to, že pán Kováč už nie je medzi živými, to je tragédia naozaj.
11. schôdza NR SR - 7.deň - A. dopoludnia
Dátum: 2016-11-30
Poslanec: Grendel, Gábor (OĽANO)
Druh vystúpenia: Vystúpenie s faktickou poznámkou

26. No, po tomto vystúpení už si nie som až taký istý, či skončíme o týždeň skôr, lebo keď sa pán Číž bude hlásiť častejšie do rozpravy, tak tu skôr budeme o týždeň dlhšie. Pán poslanec, veľmi horlivo ste obhajovali obmedzenie rečníckeho času, ale vám by dnes nestačilo ani tých nových 20 plus 10 minút a nestačilo by vám ani 20 plus 20 minút. Vy ste tu dnes hovorili suverénne najdlhšie v rozprave k prezidentom vrátenej novele rokovacieho poriadku. Tomu sa hovorí ísť príkladom. Pokiaľ ide o tú Českú republiku a o tých policajtov, ktorí strážia snemovňu. Richard, už aj u nás Národná kriminálna agentúra stráži niektorých poslancov. Čiže už to v praxi funguje, nemusíme nič nové zavádzať. A hlavne opozičných, zatiaľ. A, pán poslanec, voláte po odbornej diskusii ústavných právnikov. No, počúval som vás veľmi, veľmi pozorne. Nevyvrátili ste ani jednu ústavnoprávnu pripomienku prezidenta republiky. Ani jednu.